title: 2010/336/CFSP: Padomes Lēmums 2010/336/KĀDP ( 2010. gada 14. jūnijs ) par ES darbībām, saskaņā ar Eiropas Drošības stratēģiju atbalstot ieroču tirdzniecības līgumu

text:
               18.6.2010

               LV

               Eiropas Savienības Oficiālais Vēstnesis

               L 152/14

         PADOMES LĒMUMS 2010/336/KĀDP
   (2010. gada 14. jūnijs)
   par ES darbībām, saskaņā ar Eiropas Drošības stratēģiju atbalstot ieroču tirdzniecības līgumu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu un 31. panta 1. punktu,
   tā kā:

               (1)

               Eiropadome 2003. gada 12. decembrī pieņēma Eiropas Drošības stratēģiju, aicinot nodibināt efektīvā daudzpusējībā balstītu starptautisku kārtību. Eiropas Drošības stratēģijā ir atzīts, ka Apvienoto Nāciju Organizācijas (ANO) Statūti ir galvenais starptautisko attiecību pamats. Viena no Eiropas Savienības prioritātēm ir stiprināt ANO un nodrošināt tās spējas pildīt uzticētos pienākumus un efektīvi darboties.

               (2)

               ANO Ģenerālā asambleja 2006. gada 6. decembrī pieņēma Rezolūciju 61/89 “Ceļā uz ieroču tirdzniecības nolīgumu – vienotu starptautisku standartu izveide parasto ieroču importam, eksportam un nodošanai”.

               (3)

               Padome 2006. gada 11. decembra secinājumos pauda gandarījumu par to, ka oficiāli ir sākusies virzība pretī juridiski saistoša starptautiska ieroču tirdzniecības līguma (turpmāk “ITL”) izstrādei, un ar prieku norādīja, ka ANO Ģenerālās asamblejas Rezolūciju 61/89 ir atbalstījusi lielākā daļa ANO dalībvalstu, tostarp visas Savienības dalībvalstis. Padome atkārtoti uzsvēra, ka Savienībai un tās dalībvalstīm būtu aktīvi jāiesaistās šajā procesā, un uzsvēra to, cik svarīgi ir procesā sadarboties ar citām valstīm un reģionālajām organizācijām.

               (4)

               Lai turpinātos iespējamā ITL apspriešana, ANO ģenerālsekretārs ir izveidojis valstu ekspertu grupu (turpmāk “Group of Governmental Experts – GGE”), kurā ir 28 locekļi. Minētā grupa 2008. gadā ir vairākkārt sanākusi un secinājusi, ka ir jāveic papildu analīze un ka attiecīgi centieni būtu pakāpeniski, atklāti un pārskatāmi jāīsteno ANO sistēmā. GGE aicināja valstis, kas var palīdzēt citām, pēc lūguma sniegt palīdzību tām valstīm, kam tā ir vajadzīga.

               (5)

               Padome 2007. gada 10. decembra secinājumos sveica ANO GGE izveidi un pauda nelokāmu pārliecību, ka vispārējs instruments, kas uzliktu juridiskas saistības un būtu saderīgs ar pašreizējiem, attiecīgajos starptautisko tiesību aktos paredzētiem valstu pienākumiem un kur būtu paredzēti vienoti starptautiski standarti parasto ieroču importam, eksportam un nodošanai, būtiski palīdzētu apkarot parasto ieroču nevēlamu un bezatbildīgu izplatīšanu.

               (6)

               Atbalstot šo procesu, Apvienoto Nāciju Organizācijas Atbruņošanās pētniecības institūts (turpmāk “United Nations Institute for Disarmament Research – UNIDIR”) sāka divdaļīgu pētījumu, kurā ir izvērstas divas nopietnas ANO dalībvalstu viedokļu analīzes jautājumā par ITL praktisko īstenojamību, darbības jomu un iecerētajiem parametriem. 2007. gada decembrī un 2008. gada janvārī veiktās analīzes ir bijušas noderīgs devums GGE.

               (7)

               ANO Ģenerālā asambleja 2008. gada 24. decembrī pieņēma Rezolūciju 63/240 “Ceļā uz ieroču tirdzniecības nolīgumu – vienotu starptautisku standartu izveide parasto ieroču importam, eksportam un nodošanai”, ar ko izveido beztermiņa darba grupu (turpmāk “Open Ended Working Group – OEWG”), lai turpinātu apsvērt tos GGE pārskata elementus, par ko varētu panākt konsensu ar mērķi tos iekļaut juridiski saistošā parasto ieroču importa, eksporta un nodošanas līgumā. OEWG 2009. gadā sanāca divas reizes un ANO Ģenerālajai asamblejai ir iesniegusi pārskatu, kurā norādījusi, ka visai starptautiskajai sabiedrībai būtu jārisina problēma, ko rada neregulēta parasto ieroču tirdzniecība un to novirzīšana uz nelikumīgu tirgu.

               (8)

               Pamatojoties uz minētajiem Padomes secinājumiem, Savienība ir pieņēmusi lēmumu atbalstīt ITL procesu, sākot debates, kurās piedalītos tādas valstis, kuru pārstāvji nav GGE locekļi, kā arī citi darbību veicēji, piemēram, pilsoniskās sabiedrības un nozares pārstāvji, lai paplašinātu problēmas izpratni un dotu ieguldījumu OEWG darbā. Padome tālab 2009. gada 19. janvārī pieņēma Padomes Lēmumu 2009/42/KĀDP (1) par atbalstu ES darbībām, aicinot trešās valstis parakstīt ieroču tirdzniecības līgumu Eiropas drošības stratēģijas sistēmā.

               (9)

               Īstenojot Lēmumu 2009/42/KĀDP, UNIDIR – minētā lēmuma īstenotāja aģentūra – laikposmā no 2009. gada februāra līdz 2010. gada februārim organizēja sešus reģionu seminārus, paralēlu pasākumu, kā arī ievadpasākumu un nobeiguma pasākumu. Tādas darbības ļāva attiecīgām ieinteresētām personām, arī pilsoniskās sabiedrības, nozares un GGE neiesaistītu valstu pārstāvjiem piedalīties atklātās, neoficiālās diskusijas par ITL. Lēmuma 2009/42/KĀDP īstenošana arī deva iespēju integrēt attiecīgu valstu un reģionu pieejas notiekošos starptautiskos procesos un dot ieguldījumu, apzinot parasto ieroču tirdzniecības līguma darbības jomu un sekas.

               (10)

               ANO Ģenerālā asambleja 2009. gada 2. decembrī pieņēma Rezolūciju 64/48 “Ieroču tirdzniecības līgums”, kurā paredzēja 2012. gadā sasaukt ANO ITL izstrādes konferenci, lai sagatavotu instrumentu, kas parasto ieroču nodošanai uzliktu juridiskas saistības un paredzētu visaugstākos iespējamos vienotos starptautiskos standartus. Rezolūcijā arī bija norādīts, ka pārējās OEWG sēdes uzskatāmas par ANO konferences sagatavošanas komitejas sanāksmēm.

               (11)

               Ņemot vērā darbības saskaņā ar Lēmumu 2009/42/KĀDP, kura darbības termiņš beidzas 2010. gada maijā, vajadzību sagatavot sekmīgu ANO 2012. gada ITL konferenci un Rezolūcijā 64/48 doto ieteikumu konferencei nodrošināt cik vien iespējams plašu un efektīvu dalību, Savienībai būtu jāatbalsta ANO konferences gatavošanas process, panākot, lai tajā piedalītos cik vien iespējams plašs dalībnieku loks, lai minētā konference spētu sniegt konkrētus ieteikumus par iecerētā līguma elementiem. Savienības atbalstā ITL procesam būtu jāiekļauj tādu trešo valstu eksporta un importa kontroles sistēmu atbalsta pasākumi, kurām būs jāievēro iecerētais ITL,

         IR PIEŅĒMUSI ŠO LĒMUMU.
   1. pants
   1.   Atbalstot ieroču tirdzniecības līgumu (turpmāk “ITL”), Savienība veic darbības, lai:

               —

               atbalstītu sagatavošanās procesu, kura rezultāts būs ANO konference par ITL, lai nodrošinātu, ka tajā piedalās cik vien iespējams plašs dalībnieku loks un ka minētā konference spēs sniegt konkrētus ieteikumus par iecerētā ITL elementiem,

               —

               atbalstītu ANO dalībvalstis, attīstot un uzlabojot attiecīgu valstu un reģionu zināšanas par to, kā īstenot efektīvu ieroču nodošanas kontroli, garantējot, ka iecerētais ITL, stājies spēkā, būs cik vien iespējams efektīvs.

         2.   Lai sasniegtu 1. punktā minētos mērķus, Savienība īstenos šādus projektus:

               —

               organizēs septiņus reģionu seminārus, ievadpasākumu un nobeiguma pasākumu, līdz trim paralēliem pasākumiem, un izplatīs rezultātus.

         Sīki izstrādāts iepriekšminētā projekta apraksts ir izklāstīts pielikumā.
   2. pants
   1.   Par šā lēmuma īstenošanu atbild Savienības Augstais pārstāvis ārlietās un drošības politikas jautājumos (turpmāk “AP”).
   2.   Šā lēmuma 1. panta 2. punktā minēto projektu īsteno ANO Atbruņošanās pētniecības institūts (UNIDIR).
   3.   UNIDIR veic uzdevumu AP pārziņā. Šajā nolūkā AP un UNIDIR izveido vajadzīgos mehānismus.
   3. pants
   1.   Finanšu atsauces summa 1. panta 2. punktā minētā projekta īstenošanai ir EUR 1 520 000.
   2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Eiropas Komisija pārrauga 1. punktā minēto izdevumu pienācīgu pārvaldību. Šim nolūkam tā ar UNIDIR noslēdz finansējuma nolīgumu. Nolīgumā paredz, ka UNIDIR ir jānodrošina Savienības ieguldījuma publiskums, kas atbilst ieguldījuma apjomam.
   4.   Šā panta 3. punktā minēto finansējuma nolīgumu Komisija cenšas noslēgt cik drīz vien iespējams pēc šā lēmuma stāšanās spēkā. Tā ziņo Padomei par jebkādām grūtībām šajā procesā, kā arī par finansējuma nolīguma noslēgšanas dienu.
   4. pants
   AP par šā lēmuma īstenošanu regulāri sniedz pārskatus Padomei pēc tam, kad ir organizēts katrs reģiona seminārs, nobeiguma pasākuma un ievadpasākuma semināri un paralēlie pasākumi. Pārskatus sagatavos UNIDIR, un tie būs Padomes veiktā izvērtējuma pamatā. Komisija informē par 1. panta 2. punktā minētā projekta īstenošanas finanšu aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Šis lēmums zaudē spēku 24 mēnešus pēc 3. panta 3. punktā minētā finansējuma nolīguma noslēgšanas. Tas zaudē spēku sešus mēnešus pēc tā stāšanās spēkā, ja šajā laikposmā minēto finansējuma nolīgumu nenoslēdz.

      Luksemburgā, 2010. gada 14. jūnijā

            Padomes vārdā –

            priekšsēdētāja

         C. ASHTON

      (1)  OV L 17, 22.1.2009., 39. lpp.

      PIELIKUMS
      1.   Mērķis

      Galvenais šā lēmuma mērķis ir atbalstīt gatavošanās procesu, kura rezultāts būs ANO Konference par ITL, lai nodrošinātu, ka tajā piedalās cik vien iespējams plašs dalībnieku loks un ka minētā konference spēj sniegt konkrētus ieteikumus par iecerētā ITL elementiem, un palīdzēt ANO dalībvalstīm attīstīt un uzlabot attiecīgu valstu un reģionu zināšanas, īstenojot ieroču eksporta un nodošanas efektīvu kontroli.
      2.   Projekta apraksts

      2.1.   Projekta mērķis

      Ar projektu ir plānots sasniegt šādus konkrētus mērķus:

                  a)

                  atbalstīt gatavošanās procesu, kura rezultāts būs ANO Konference par ITL procesu, tostarp:

                              i)

                              uzlabojot ANO dalībvalstu un pilsoniskās sabiedrības, un nozares pārstāvju informētību, zināšanas un izpratni par ieroču tirdzniecības līguma procesu;

                              ii)

                              2010. vai 2011. gadā paredzētajā sagatavošanās komitejā veicinot atstumtības novēršanu, iespējami daudzu ANO dalībvalstu aktīvu un efektīvu dalību;

                              iii)

                              apzinot un formulējot konkrētu, saturisku ITL priekšlikumu, tostarp pēc iespējas plašu darbības jomu, parametrus un sekas;

                              iv)

                              pēc iespējas veicinot iespējami augstākus ITL standartus trešās valstīs, ņemot vērā arī reģionu pieredzi un instrumentus;

                              v)

                              atbalstot 2012. gada konferences gatavošanu, stiprinot dalībnieku spējas piedalīties sarunās;

                  b)

                  atbalstīt trešās valstis centienos attiecīgi izveidot, uzlabot un īstenot eksporta un nodošanas kontroles sistēmas, tostarp:

                              i)

                              palīdzot izveidot un ieviest ieroču atļauju izdošanas sistēmas;

                              ii)

                              palīdzot, īstenojot iecerēto ITL, uzlabot to, kā ievēro un īsteno kontroles, tostarp robežkontroles, un pārraudzīt ieroču eksportu un nodošanu;

                              iii)

                              palīdzot attiecīgām valstīm un reģioniem sagatavot pārskatus par ieroču eksportu un importu, lai ieroču tirdzniecībā veicinātu pārskatāmību un uzskaiti;

                              iv)

                              atbalstot ieroču tirdzniecības lielāku pārskatāmību un uzskaiti, piedaloties ANO Parasto ieroču reģistrā (UN Register of Conventional Arms – UN ROCA);

                              v)

                              palīdzot attiecīgo valstu centienos marķēt un izsekot kājnieku ieročus un vieglos ieročus (VIKI).

            2.2.   Projekta rezultāti

      Projekta īstenošana dos:

                  a)

                  lielāku informētību, zināšanas un izpratni ANO dalībvalstīs par ITL procesu;

                  b)

                  plašāku un nopietnāku ANO dalībvalstu iesaisti 2010. un 2011. gadā iecerētajā sagatavošanas komitejā, arī konkrēti formulētus priekšlikumus par ITL saturu, kuriem būtu jāatspoguļo pēc iespējas plaša darbības joma un cik vien iespējams augsti standarti;

                  c)

                  trešo valstu labāku informētību par parasto ieroču eksporta kontroles sistēmas struktūru un funkcionēšanu, tostarp palīdzot attiecīgām valstīm uzlabot iecerētā ITL ievērošanu un kontroles, tostarp robežkontroles, ieviešanu un pārraudzīt ieroču eksportu un nodošanu;

                  d)

                  uzlabojumus ieroču reģistrācijā un uzskaitē, tostarp tos marķējot un izsekojot, un attiecīgām valstīm iesniedzot to UN ROCA un palielinātas attiecīgu iesaistīto valstu eksporta kontroles jaudas.

            2.3.   Darbību apraksts

      Projektā ir paredzēts organizēt septiņus reģionu seminārus, ievadpasākumu un nobeiguma pasākumu, līdz trim paralēliem pasākumiem, kā arī izplatīt rezultātus.
      Reģionu semināri trīs dienas notiks vietā, kas vēl jānosaka, reģionos, kam pasākumi ir paredzēti.
      2.3.1.   Reģionu semināru struktūra

      Semināri ietvers šādas prezentācijas un diskusijas.

                  Pirmā daļa (1. DIENA un 2. DIENA (pirmā puse)):

                              a)

                              vispārīgs pārskats par ITL priekšvēsturi, iespējamu darbības jomu un parametriem, utt.;

                              b)

                              attiecīgu valstu un reģionu viedokļi par ITL, kā arī iepazīstināšana ar Savienības viedokli par ieroču tirdzniecības līgumu;

                              c)

                              citi ITL aspekti, tostarp pārskatāmība un palīdzības pasākumi;

                              d)

                              ieteikumu izstrāde sagatavošanās komitejas darba sanāksmēm.

                  Otrā daļa (2. DIENA (otrā puse) un 3. DIENA):

                              a)

                              iepazīstināšana ar attiecīgu valstu un reģionu parasto ieroču tirdzniecības kontroles sistēmām, kā arī iepazīstināšana ar Padomes Kopējo nostāju 2008/944/KĀDP (2008. gada 8. decembris), ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli (1);

                              b)

                              ieroču atļauju izdošanas sistēmas izveides un ieviešanas aspekti, tostarp juridiski un administratīvi aspekti;

                              c)

                              ar iecerētā ITL īstenošanu saistītu attiecīgu valstu kontroles, tostarp robežkontroles, ievērošanas un īstenošanas aspekti un ieroču eksporta un nodošanas pārraudzība;

                              d)

                              ieroču reģistrācijas un uzskaites aspekti, tostarp attiecīgu valstu un reģionu pārskati par ieroču eksportu un nodošanu;

                              e)

                                 UN ROCA uzdevumi un funkcijas, arī palīdzot iesniegt Reģistrā attiecīgu valstu pārskatus;

                              f)

                              starptautiski un attiecīgu valstu instrumenti par VIKI marķēšanu un izsekošanu un palīdzība to īstenošanā.

            Triju dienu seminārā notiks darba grupas sēdes par īpašiem ITL aspektiem.
      2.3.2.   Semināru dalībnieki

      Reģionu semināros piedalās:

                  a)

                  reģionu valstu diplomāti, kā arī militāro un aizsardzības spēku personāls, jo īpaši no iestādēm, kas atbild par attiecīgu valstu politiku saistībā ar ITL, tostarp attiecīgu valstu delegāti, kas piedalās ITL sagatavošanas komitejā;

                  b)

                  reģionu valstu tehnisks un tiesībaizsardzības personāls, jo īpaši no eksporta kontroles iestādēm, muitas, kā arī tiesībaizsardzības ierēdņi (divi dalībnieki no vienas valsts);

                  c)

                  starptautisku un reģionu organizāciju, reģionu nevalstisko organizāciju (NVO), ideju laboratoriju un vietēju/reģionālu nozaru pārstāvji;

                  d)

                  pārstāvji no UNIDIR un ANO Atbruņošanās lietu biroja (UNODA; vajadzības gadījumā arī pārstāvji no Parasto ieroču nodaļas un Reģionu nodaļas, tostarp reģionu centriem);

                  e)

                  attiecīgu valstu un starptautiski tehniski eksperti parasto ieroču eksporta kontroles jomā, arī Savienības eksperti un nozares pārstāvji.

            Ir paredzams, ka – atkarībā no reģionu lieluma – katrā seminārā piedalīsies 45 līdz 80 dalībnieki. Viens diplomāts vai militārpersona no katras uzaicinātās valsts piedalīsies katra semināra pirmajā daļā, bet otro daļu apmeklēs uzaicināto valstu tehniskie speciālisti un tiesībaizsardzības ierēdņi. AP saziņā ar kompetentām Padomes struktūrām un pēc UNIDIR priekšlikuma izvēlēsies, kuras valstis uzaicināt uz semināriem, kā arī semināru dalībniekus.
      Būtu jānodrošina pietiekama Savienības ekspertu dalība semināros – gan no tehnisku, gan politisku zināšanu viedokļa.
      2.3.3.   Devums – pētniecības elements

      Lai ANO procesā nodrošinātu informatīvi bagātu, būtisku un savlaicīgu devumu, ir vajadzīgs nopietns pētniecības elements. UNIDIR kompetentiem pētniecības institūtiem vai individuāliem ekspertiem pasūtīs līdz 12 priekšvēstures pētījumu dokumentus, jo īpaši pievēršoties dažiem būtiski svarīgiem projekta un reģionu semināru aspektiem. UNIDIR iesniegs AP sarakstu ar tādiem iespējamiem pētniecības institūtiem vai individuāliem ekspertiem, kam ir nopietnas zināšanas par īpašām ITL problēmām. AP saziņā ar kompetentām Padomes struktūrām no saraksta izvēlēsies piemērotākos.
      2.3.4.   Semināru norises vietas reģionos

      Reģionu semināri notiks saskaņā ar šādu iedalījumu:

                  a)

                  viens seminārs Ziemeļamerikas un Dienvidamerikas, un Karību jūras reģiona valstīm;

                  b)

                  viens seminārs Tuvo Austrumu valstīm;

                  c)

                  viens seminārs Ziemeļāfrikas, Rietumāfrikas un Vidusāfrikas valstīm;

                  d)

                  viens seminārs Austrumāfrikas un Āfrikas dienvidu reģiona valstīm;

                  e)

                  viens seminārs Austrumāzijas un Klusā okeāna reģiona valstīm;

                  f)

                  viens seminārs Dienvidāzijas un Vidusāzijas valstīm;

                  g)

                  viens seminārs “plašākas Eiropas” reģionam.

            Ierosinātās semināru norises vietas ir:

                  a)

                  Buenosairesa vai Riodežaneiro – Ziemeļamerikas un Dienvidamerikas, un Karību jūras reģiona valstīm;

                  b)

                  Kaira vai Beirūta – Tuvo Austrumu valstīm;

                  c)

                  Rabata vai Akra – Ziemeļāfrikas, Rietumāfrikas un Vidusāfrikas valstīm;

                  d)

                  Nairobi vai Johannesburga – Austrumāfrikas un Āfrikas dienvidu reģiona valstīm;

                  e)

                  Džakarta vai Pekina – Austrumāzijas un Klusā okeāna baseina valstīm;

                  f)

                  Deli vai Astana – Dienvidāzijas un Vidusāzijas valstīm;

                  g)

                  Maskava vai Belgrada – “plašākas Eiropas” reģionam.

            Vietas galīgi noteiks, lai pēc iespējas labāk izmantotu resursus, radītu mazāk oglekļa dioksīda emisiju, kā arī ņemot vērā pieejamo vietējo palīdzību. UNIDIR saziņā ar kompetentām Padomes struktūrām iesniegs motivētus ieteikumus par norises vietām, lai AP varētu tos apsvērt un apstiprināt.
      2.3.5.   Semināru ievadpasākumi un noslēguma pasākumi

      Ievadpasākums notiks vienu dienu, lai ar projekta mērķiem iepazīstinātu starptautisko sabiedrību un, projektam nodrošinot atbalstu, panāktu pilsoniskās sabiedrības, pētnieku un NVO iesaisti. Noslēguma pasākumi vienas dienas garumā būs organizēti, lai iepazīstinātu ar projekta rezultātiem. Pasākumu norises vietas galīgi noteiks saskaņā ar reģionu semināru norises vietas atlasei paredzētu procedūru. Ievadpasākumi varētu notikt 2010. gada jūlijā, sagatavošanas komitejas sanāksmes laikā – atkarībā no šā lēmuma pieņemšanas dienas.
      2.3.6.   Paralēli pasākumi

      Pirmo paralēlo pasākumu organizēs 1. komitejas (ANO Ģenerālās asamblejas 65. sēdes) laikā – 2010. gada oktobrī, lai uzlabotu Ņujorkā pulcēto ieinteresēto personu informētību par projektu un pārrunātu dažus konkrētus būtiskus elementus, kas ir nozīmīgi no ITL procesa viedokļa.
      Otru paralēlo pasākumu rīkos ITL sagatavošanas komitejas ceturtās sanāksmes laikā, kam 2011. gadā būtu jānotiek Ņujorkā, lai iepazīstinātu Ņujorkā pulcētas ieinteresētas personas ar projekta rezultātiem, kas būs gūti līdz attiecīgajai dienai.
      2011. gada oktobrī 1. komitejas (ANO Ģenerālās asamblejas 66. sesijas) sanāksmes laikā organizēs trešo paralēlo pasākumu, lai Ņujorkā pulcētajām ieinteresētām personām darītu zināmus projektā gūtos rezultātus.
      2.4.   Rezultātu izplatīšana

      PĀRSKATI UN TO PUBLIKĀCIJAS
      Katrā seminārā un pasākumā izstrādās īsu kopsavilkumu par pārrunām, ieteikumiem un idejām saistībā ar ITL, kā arī par visiem pārrunātiem tehniskiem aspektiem. Pārskati par semināriem angļu valodā būs pieejami tiešsaistē, un tos izplatīs ar elektroniskām datu glabāšanas ierīcēm.
      Nobeiguma seminārā izstrādās pēdējā pārskata projektu, kurā būs analizēti septiņu reģionu sanāksmju un citu pasākumu pārskati, lai par to varētu izteikties. Pēdējo pārskatu darīs pieejamu tiešsaistē un izplatīs ar elektroniskām datu glabāšanas ierīcēm. Izdevums, kurā būs apkopots galīgais pārskats, būs pieejams tiešsaistē un drukātā formātā.
      3.   Ilgums

      Projekta īstenošanas laiks ir 24 mēneši pēc 3. panta 3. punktā minētā finansējuma nolīguma noslēgšanas dienas.
      4.   Adresāti

      Šā projekta adresāti būs ANO dalībvalstis, īpašu uzsvaru liekot uz tādām valstu iestādēm, kas atbild par attiecīgu valstu politikas noteikšanu ITL sakarā, eksporta kontroles iestādēm, muitu, un tiesībaizsardzības ierēdņiem, kam ir jāstiprina zināšanas, lai iecerētā ITL sistēmā nodrošinātu ieroču atbildīgu tirdzniecību un novērstu parasto ieroču bezatbildīgu izplatīšanu. AP saziņā ar kompetentām Padomes struktūrām saskaņā ar UNIDIR ierosinātu adresātu sarakstu izvēlēsies konkrētas adresātvalstis, kas būtu jāizvērtē, lai izvēlētos atbalstāmo.
      5.   Īstenotāja struktūra

      Tehnisku šā lēmuma īstenošanu uzticēs UNIDIR. UNIDIR veiks uzdevumu AP pārziņā. UNIDIR sadarbojas ar UNODA un ANO ITL konferences sagatavošanas komitejas biroja locekļiem.
      Vajadzības gadījumā UNIDIR sadarbojas ar dažādām iestādēm, piemēram, reģionu organizācijām, ideju laboratorijām, NVO, kā arī ar nozares pārstāvjiem. UNIDIR nodrošinās Savienības ieguldījuma pamanāmību, kas atbildīs tā apjomam.

         (1)  OV L 335, 13.12.2008., 99. lpp.


title: 2011/400/ES: Padomes Lēmums ( 2011. gada 28. jūnijs ), ar kuru groza Padomes Aktu ( 1999. gada 12. marts ), ar ko pieņem noteikumus par Eiropola pensiju fondu

text:
               7.7.2011

               LV

               Eiropas Savienības Oficiālais Vēstnesis

               L 179/5

         PADOMES LĒMUMS
   (2011. gada 28. jūnijs),
   ar kuru groza Padomes Aktu (1999. gada 12. marts), ar ko pieņem noteikumus par Eiropola pensiju fondu
   (2011/400/ES)
   EIROPAS SAVIENĪBAS PADOME,
   ņemot vērā Civildienesta noteikumus, kurus piemēro Eiropola darbiniekiem, kā noteikts Padomes Aktā (1998. gada 3. decembris) (“Eiropola Civildienesta noteikumi”) (1), un jo īpaši to 6. papildinājuma 37. panta 3. punktu,
   tā kā:

               (1)

               Padomes Lēmums 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (2) (“Eiropola lēmums”), aizstāj Padomes Aktu (1995. gada 26. jūlijs), ar ko izveido Konvenciju par Eiropas Policijas biroja izveidi (Eiropola konvenciju), kura pamatojas uz K3. pantu Līgumā par Eiropas Savienību (3) (“Eiropola konvencija”), no tā piemērošanas datuma – no 2010. gada 1. janvāra.

               (2)

               Eiropola lēmumā paredzēts, ka visi Eiropola konvencijas īstenošanas pasākumi ir atcelti no 2010. gada 1. janvāra, ja vien Eiropola lēmumā nav noteikts citādi.

               (3)

               Eiropola lēmumā arī paredzēts, ka Eiropola Civildienesta noteikumus un citus attiecīgus instrumentus turpina piemērot darbiniekiem, kuri nav pieņemti darbā saskaņā ar Eiropas Savienības Civildienesta noteikumiem un Eiropas Savienības Pārējo darbinieku nodarbināšanas kārtību saskaņā ar minētā lēmuma 57. panta 2. punktu.

               (4)

               Eiropola lēmumā arī paredzēts, ka Eiropas Savienības Civildienesta noteikumi un Eiropas Savienības Pārējo darbinieku nodarbināšanas kārtība, kā noteikts Padomes Regulā (EEK, Euratom, EOTK) Nr. 259/68 (4), attiecas uz Eiropola direktoru, direktora vietniekiem un Eiropola darbiniekiem, kas pieņemti darbā pēc 2010. gada 1. janvāra.

               (5)

               Eiropola lēmumā turklāt paredzēts, ka visi darba līgumi, ko Eiropols, kurš izveidots ar Eiropola konvenciju, ir noslēdzis un kas ir spēkā 2010. gada 1. janvārī, paliek spēkā līdz to izbeigšanās datumam un pēc Eiropola lēmuma piemērošanas dienas tos nevar atjaunot, balstoties uz Eiropola Civildienesta noteikumiem.

               (6)

               Eiropola lēmumā arī paredzēts, ka darbiniekiem, ar kuriem 2010. gada 1. janvārī ir spēkā līgums, piedāvā iespēju noslēgt pagaidu darbinieka vai līgumdarbinieka līgumu saskaņā ar Eiropas Savienības Pārējo darbinieku nodarbināšanas kārtību. Vairāki darbinieki ir izmantojuši šo iespēju.

               (7)

               Tādējādi to darbinieku skaits, kas nodarbināti saskaņā Eiropola Civildienesta noteikumiem, un līdz ar to arī viņu ieguldījumi Eiropola pensiju fondā saskaņā ar Eiropola Civildienesta noteikumu 6. papildinājuma 37. panta 1. punktu kopš 2010. gada 1. janvāra ir pastāvīgi samazinājušies, un tiem jābeidz pastāvēt, tiklīdz ir beidzies termiņš pēdējam darba līgumam, uz kuru attiecas Eiropola Civildienesta noteikumi.

               (8)

               Tādēļ, ņemot vērā to, ka fonda ieguldījumu un izmaksu apjoms samazinās, fonda pārvaldība ir attiecīgi jāpielāgo, samazinot fonda valdes locekļu un sanāksmju skaitu.

               (9)

               Turklāt ir pamatoti ierobežot valdes locekļu personisko atbildību saistībā ar pienākumu izpildi, attiecinot šo atbildību tikai uz būtisku nolaidību un nopietniem pārkāpumiem.

               (10)

               Arī fonda saistībām ir jāizbeidzas ātrāk, nekā bija paredzēts fonda izveides laikā. Ja fonda līdzekļi nebūtu pietiekami fonda saistību izpildei, iztrūkums būtu jāsedz no Eiropola budžeta. Ņemot vērā fonda pašreizējo finansiālo stāvokli, šī iespēja šķiet teorētiska, ņemot arī vērā, ka Eiropols ir pārapdrošinājis riskus, kas izriet no tā saistībām saskaņā ar Eiropola Civildienesta noteikumu 63. līdz 71. pantu, noslēdzot invaliditātes un apgādnieka zaudējuma pensiju apdrošināšanu.

               (11)

               Tādēļ Padomes Akts (1999. gada 12. marts), ar ko pieņem noteikumus par Eiropola pensiju fondu (5), būtu attiecīgi jāgroza. Turklāt aktā būtu jāievieš citi tehniski grozījumi, kas izriet no Eiropola lēmuma stāšanās spēkā,

         IR PIEŅĒMUSI ŠO LĒMUMU.
   1. pants
   Padomes Aktu (1999. gada 12. marts), ar ko pieņem noteikumus par Eiropola pensiju fondu, ar šo groza šādi:

               1)

               akta 1. pantā iekļauj šādu punktu:

                           “aa)

                           “Eiropola lēmums” ir Padomes Lēmums (2009. gada 6. aprīlis), ar ko izveido Eiropas Policijas biroju (6) un aizstāj Eiropola konvenciju;

               2)

               akta 1. panta b) punktu aizstāj ar šādu:

                           “b)

                           “Eiropols” ir Eiropas Policijas birojs, kas izveidots ar Eiropola lēmumu;”;

               3)

               akta 1. panta g) punktu aizstāj ar šādu:

                           “g)

                           “Eiropola Valde” ir Eiropola Valde, kas minēta Eiropola lēmuma 37. panta 1. punktā;”;

               4)

               akta 1. pantam pievieno šādu punktu:

                           “h)

                           “Eiropola personāla komiteja” ir personāla komiteja, kas izveidota saskaņā ar Civildienesta noteikumu 4. pantu, vai, ja tas vairs nav spēkā, personāla komiteja, kas minēta Eiropas Savienības Civildienesta noteikumu 9. panta 1. punktā (7).

               5)

               akta 3. panta 1. punkta g) apakšpunktu aizstāj ar šādu:

                           “g)

                           citi ienākumi, tostarp izņēmuma kārtas iemaksas, kas saņemtas no Eiropola saskaņā ar 12.b pantu.”;

               6)

               akta 3. panta 2. punkta d) apakšpunktā svītro vārdus “vai vēlams”;

               7)

               akta 4. panta 2. punktu aizstāj ar šādu:
               “2.   Valdē ir četri locekļi.”;

               8)

               akta 4. panta 3. punktu aizstāj ar šādu:
               “3.   No četriem locekļiem divus ieceļ Eiropola Valde, vienu ieceļ Eiropols un vienu – Eiropola personāla komiteja. Valdes sanāksmēs katram loceklim var palīdzēt ne vairāk kā divi eksperti; visu ārējo ekspertu izmaksas sedz no fonda tikai tad, ja tā nolemj Valde.”;

               9)

               akta 4. panta 7. punktā vārdus “sekretārs vienmēr ir kāds no locekļiem, ko ir iecēlis Eiropols vai Eiropola personāla komiteja” aizstāj ar šādiem vārdiem: “sekretārs vienmēr ir loceklis, ko ir iecēlis vai nu Eiropols, vai Eiropola personāla komiteja”;

               10)

               akta 5. pantam pievieno šādu punktu:
               “6.   Valde un tās locekļi pārstāv visu dalībnieku intereses un Eiropola intereses.”;

               11)

               akta 6. panta 1. punktā vārdu “divreiz” aizstāj ar vārdu “vienreiz”;

               12)

               akta 7. panta 1. punktu aizstāj ar šādu:
               “1.   Valdes lēmumus var pieņemt tikai sanāksmēs, kurās piedalās vismaz viens Eiropola Valdes ieceltais loceklis un citu pušu pārstāvji.”;

               13)

               akta 8. panta 1. punktā vārdus “maksātspējas, likviditātes, rentabilitātes” aizstāj ar šādiem vārdiem: “maksātspējas, likviditātes, ienesīguma (solvency, liquidity, profitability)”;

               14)

               akta 10. panta 3. punkta otro teikumu aizstāj ar šādu:
               “Šajā nolūkā Valde ieceļ zvērinātu grāmatvedi, kas reģistrēts saskaņā ar spēkā esošiem Nīderlandes tiesību aktiem.”;

               15)

               akta 10. panta 4. punktu aizstāj ar šādu:
               “4.   Ikgada pārskatu iesniedz Eiropola Valdei, un to kontrolē Eiropas Revīzijas palāta saskaņā ar Eiropola lēmuma 43. pantu un 58. panta 2. punkta a) apakšpunktu.”;

               16)

               aktā iekļauj šādu pantu:
               “12.a pants
               Atbildības ierobežošana
               1.   Valdes locekļi ir atbrīvoti no jebkādas atbildības par prasībām, kas attiecas uz to viņu pienākumu izpildi, kuri minēti 5. pantā.
               2.   Eiropols atbrīvo Valdes locekļus no atbildības attiecībā uz prasībām par zaudējumu atlīdzību, ko fonda dalībnieki un/vai citas ieinteresētās personas iesniegušas attiecībā uz to viņu pienākumu izpildi, kuri minēti 5. pantā.
               3.   Atkāpjoties no šā panta 1. un 2. punkta, Valdes locekļi ir atbildīgi par būtisku nolaidību un nopietniem pārkāpumiem, tostarp, bet ne tikai, par krāpšanu, korupciju, līdzekļu ļaunprātīgu izmantošanu un zādzību.”;

               17)

               aktā iekļauj šādu pantu:
               “12.b pants
               Fonda līdzekļu pārraudzība
               1.   Papildus ziņojumam, ko izstrādā saskaņā ar 10. pantu, Valde katru ceturksni nāk klajā ar finanšu ziņojumu, kurā iekļauj fonda seguma koeficienta pārbaudes rezultātus. Ja seguma koeficients ir mazāks par robežvērtību, kas ir noteikta 132. pantā Nīderlandes Pensioenwet, Valde veic riska izvērtējumu, lai novērtētu fonda maksātnespējas iespējamību nākamo piecu budžeta gadu laikā. Par rezultātiem ziņo Eiropola Valdei un Eiropola direktoram un norāda iemeslus, ierosinātos preventīvos pasākumus, gaidāmās tendences finanšu jomā un aplēsto nepieciešamo naudas plūsmu katram budžeta gadam, kuram vajadzīgas izņēmuma kārtas iemaksas no Eiropola.
               2.   Neatkarīgi no iespējamības saskaņā ar 13. pantu likvidēt fondu Eiropols sedz jebkādu iztrūkumu, ja Eiropola pensiju fonda līdzekļi nav pietiekami tā saistību izpildei, izņemot saistības, uz ko attiecas Eiropola pārapdrošināšanas shēmas.”;

               18)

               akta 13. panta 1. punktu aizstāj ar šādu:
               “1.   Fonds ir izveidots uz nenoteiktu termiņu. To var likvidēt tikai ar vienprātīgu Padomes lēmumu. Tādu lēmumu pieņem, pamatojoties uz Eiropola Valdes priekšlikumu, ko iesniedz pēc Valdes uzklausīšanas.”;

               19)

               atceļ akta 14. pantu.

         2. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2011. gada 28. jūnijā

            Padomes vārdā –

            priekšsēdētājs

         FAZEKAS S.

      (1)  OV C 26, 30.1.1999., 23. lpp.

      (2)  OV L 121, 15.5.2009., 37. lpp.

      (3)  OV C 316, 27.11.1995., 1. lpp.

      (4)  OV L 56, 4.3.1968., 1. lpp.

      (5)  Skatīt dokumentu 5397/99 Padomes dokumentu publiskajā reģistrā: http://register.consilium.eu.int/.

      (6)  OV L 121, 15.5.2009., 37. lpp.”;

      (7)  OV L 56, 4.3.1968., 1. lpp.”;


Svarīgs juridisks paziņojums

|

52005DP0268(01)

Eiropas Parlamenta lēmums par pieprasījumu aizstāvēt Umberto Bossi deputāta neaizskaramību un privilēģijas (2004/2101(IMM)

Oficiālais Vēstnesis 157 E , 06/07/2006 Lpp. 0069 - 0070

		P6_TA(2005)0268Pieprasījums aizstāvēt Umberto Bossi deputāta neaizskaramību--------------------------------------------------


title: Eiropadomes Lēmums, kas pieņemts ar Komisijas priekšsēdētāja piekrišanu 2009. gada 1. decembra , ar kuru ieceļ Savienības Augsto pārstāvi ārlietās un drošības politikas jautājumos

text:
               2.12.2009

               LV

               Eiropas Savienības Oficiālais Vēstnesis

               L 315/49

      EIROPADOMES LĒMUMS,
   kas pieņemts ar Komisijas priekšsēdētāja piekrišanu
   2009. gada 1. decembra,
   ar kuru ieceļ Savienības Augsto pārstāvi ārlietās un drošības politikas jautājumos
   (2009/880/ES)
   EIROPADOME,
   ņemot vērā Līgumu par Eiropas Savienību un jo īpaši tā 18. panta 1. punktu,
   tā kā:

               (1)

               Ar Lisabonas līgumu ir ieviests jaunais Savienības Augstā pārstāvja ārlietās un drošības politikas jautājumos amats.

               (2)

               Saskaņā ar 5. pantu Protokolā (Nr. 36) par pārejas noteikumiem un kā paredzēts 12. deklarācijā, kas pievienota Lisabonas Līgumu pieņēmušās starpvaldību konferences nobeiguma aktam, Savienības Augstajam pārstāvim ārlietās un drošības politikas jautājumos, kas iecelts Komisijas pilnvaru termiņa laikā, būtu jākļūst par Komisijas locekli līdz Komisijas pilnvaru termiņa beigām.

               (3)

               Būtu jāieceļ Savienības Augstais pārstāvis ārlietās un drošības politikas jautājumos,

         IR PIEŅĒMUSI ŠO LĒMUMU.
   1. pants
   Ar šo Baroness Catherine Margaret ASHTON OF UPHOLLAND tiek iecelta par Savienības Augsto pārstāvi ārlietās un drošības politikas jautājumos uz laikposmu no 2009. gada 1. decembra līdz šā brīža Komisijas pilnvaru termiņa beigām.
   2. pants
   Šo lēmumu Baroness Catherine Margaret ASHTON OF UPHOLLAND paziņo Eiropadomes priekšsēdētājs.
   To publicē Eiropas Savienības Oficiālajā Vēstnesī.

      Briselē, 2009. gada 1. decembrī

            Eiropadomes vārdā –

            priekšsēdētājs

         H. VAN ROMPUY


title: 2010/41/ES, Euratom: Padomes Lēmums, kas pieņemts, vienojoties ar ievēlēto Komisijas priekšsēdētāju ( 2010 gada 22. janvāris ), ar ko apstiprina pārējo personu sarakstu, kuras viņš ierosina iecelt par Komisijas locekļiem, un ar ko atceļ un aizstāj Lēmumu 2009/903/ES

text:
               26.1.2010

               LV

               Eiropas Savienības Oficiālais Vēstnesis

               L 20/5

         PADOMES LĒMUMS,
   kas pieņemts, vienojoties ar ievēlēto Komisijas priekšsēdētāju
   (2010 gada 22. janvāris),
   ar ko apstiprina pārējo personu sarakstu, kuras viņš ierosina iecelt par Komisijas locekļiem, un ar ko atceļ un aizstāj Lēmumu 2009/903/ES
   (2010/41/ES, Euratom)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 17. panta 3. un 4. punktu un 7. punkta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   tā kā:

               (1)

               Ar Lisabonas Līguma ratifikācijas procesu saistītu apstākļu dēļ Komisija, ko iecēla 2004. gada 22. novembrī, pēc 2009. gada 31. oktobra joprojām pilda savas pilnvaras, gaidot, kad pabeigs jaunās Komisijas iecelšanas procesu, saskaņā ar Līguma par Eiropas Savienību noteikumiem, kuri grozīti ar Lisabonas Līgumu.

               (2)

               Uz laiku līdz 2014. gada 31. oktobrim jāieceļ jauna Komisija, kuru veido viens pārstāvis no katras dalībvalsts, tostarp tās priekšsēdētājs un Savienības Augstais pārstāvis ārlietās un drošības politikas jautājumos.

               (3)

               Eiropadome izvirzīja José Manuel DURÃO BARROSO kungu kā personu, ko Eiropas Parlamentam ierosina kā Komisijas priekšsēdētāju, un Eiropas Parlaments ievēlēja šādi izvirzīto kandidātu.

               (4)

               Saskaņā ar Līguma par Eiropas Savienību 18. panta 1. punktu Eiropadome ar Komisijas priekšsēdētāja piekrišanu ieceļ Savienības Augsto pārstāvi ārlietās un drošības politikas jautājumos.

               (5)

               Ar Lēmumu 2009/903/ES (2009. gada 4. decembris) (1) Padome, vienojoties ar ievēlēto Komisijas priekšsēdētāju, pieņēma pārējo personu sarakstu, kuras viņš ierosina iecelt par Komisijas locekļiem uz laiku līdz 2014. gada 31. oktobrim.

               (6)

               Vienojoties ar ievēlēto Komisijas priekšsēdētāju, Lēmums 2009/903/ES būtu jāatceļ, pirms lēmumā iekļautais saraksts nav iesniegts Eiropas Parlamentam apstiprināšanai, un tas būtu jāaizstāj ar šo lēmumu.

               (7)

               Saskaņā ar Līguma par Eiropas Savienību 17. panta 7. punkta trešo daļu priekšsēdētāju, Savienības Augsto pārstāvi ārlietās un drošības politikas jautājumos un pārējos Komisijas locekļus kopumā ar balsojumu apstiprinās Eiropas Parlaments,

         IR PIEŅĒMUSI ŠO LĒMUMU.
   1. pants
   Vienojoties ar José Manuel DURÃO BARROSO kungu, ievēlēto Komisijas priekšsēdētāju, Padome ierosina par Komisijas locekļiem uz laiku līdz 2014. gada 31. oktobrim iecelt šādas personas:

                  Joaquín ALMUNIA AMANN kungu,

                  László ANDOR kungu,

                  Michel BARNIER kungu,

                  Dacian CIOLOȘ kungu,

                  John DALLI kungu,

                  Maria DAMANAKI kundzi,

                  Karel DE GUCHT kungu,

                  Štefan FÜLE kungu,

                  Máire GEOGHEGAN-QUINN kundzi,

                  Kristalina GEORGIEVA kundzi,

                  Johannes HAHN kungu,

                  Connie HEDEGAARD kundzi,

                  Siim KALLAS kungu,

                  Neelie KROES kundzi,

                  Janusz LEWANDOWSKI kungu,

                  Cecilia MALMSTRÖM kundzi,

                  Günther H. OETTINGER kungu,

                  Andri PIEBALGA kungu,

                  Janez POTOČNIK kungu,

                  Viviane REDING kundzi,

                  Olli REHN kungu,

                  Maroš ŠEFČOVIČ kungu,

                  Algirdas Gediminas ŠEMETA kungu,

                  Antonio TAJANI kungu,

                  Androulla VASSILIOU kundzi.

         2. pants
   Lēmums 2009/903/ES tiek atcelts.
   3. pants
   Šo lēmumu pārsūta Eiropas Parlamentam.

      To publicē Eiropas Savienības Oficiālajā Vēstnesī.
      Briselē, 2010 gada 22. janvārī

            Padomes vārdā –

            priekšsēdētājs

         M. Á. MORATINOS

      (1)  OV L 321, 8.12.2009., 51. lpp.


title: Eiropola valdes Lēmums ( 2006. gada 5. decembris ), piekrītot Eiropola noteikumiem un procesiem, pieņemot summas, kas minētas Eiropola Valdes 1999. gada 16. novembra lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā

text:
               13.1.2007

               LV

               Eiropas Savienības Oficiālais Vēstnesis

               L 8/69

      EIROPOLA VALDES LĒMUMS

   (2006. gada 5. decembris),
   piekrītot Eiropola noteikumiem un procesiem, pieņemot summas, kas minētas Eiropola Valdes 1999. gada 16. novembra lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā
   (2007/33/EK)
   EIROPOLA VALDE,
   Ņemot vērā protokolu, kas sastādīts, pamatojoties uz Līguma par Eiropas Savienību K.3 pantu un Eiropas Konvencijas 41. panta 3. punktu par Eiropola priekšrocībām un atbrīvošanu no nodokļiem, tā institūciju locekļi, direktoru vietnieki un Eiropola darbinieki (1), un jo īpaši tā 10. pantu;
   tā kā:

               (1)

               Padome 2006. gada 4. decembrī nolēma Eiropola amatpersonām piemērot algas un atalgojumus ar 1,6 % ar atpakaļejošu datumu, sākot ar 2005. gada 1. jūliju.

               (2)

               2006. gada 5. decembrī Valde nolēma veikt paaugstinājumu attiecībā uz summām, kas minētas Valdes 1999. gada 16. novembra lēmuma pielikuma 4. pantā (2) par tikpat procentiem un sākot ar to pašu datumu, ko nosaka Padomes 2006. gada 4. decembra lēmums, kā minēts 1. punktā.

               (3)

               Saskaņā ar to pašu Valdes 2006. gada 5. decembra lēmumu vērtības, kas noteiktas tādā veidā ir jāpublicē Eiropas Savienības Oficiālajā Vēstnesī.

         IR NOLĒMUSI ŠĀDI.
   1. pants
   Sākot ar 2005. gada 1. jūliju:

               1)

               Vērtība, kas minēta Eiropola Valdes 1999. gada 16. novembra lēmuma pielikuma 4. panta pirmajā teikumā, ir jāaizvieto ar EUR 112,00.

               2)

               Tabulā norādītās euro vienību vērtības, kas ietvertas Eiropola Valdes 1999. gada 16. novembra lēmuma pielikuma 4. pantā, ir jāaizvieto ar sekojošo:

                           8 % klāt summām starp EUR 112,00 un EUR 1 972,82

                           10 % klāt summām starp EUR 1 972,83 un EUR 2 717,25

                           12,5 % klāt summām starp EUR 2 717,26 un EUR 3 114,12

                           15 % klāt summām starp EUR 3 114,13 un EUR 3 536,55

                           17,5 % klāt summām starp EUR 3 536,56 un EUR 3 933,45

                           20 % klāt summām starp EUR 3 933,46 un EUR 4 318,14

                           22,5 % klāt summām starp EUR 4 318,15 un EUR 4 715,00

                           25 % klāt summām starp EUR 4 715,01 un EUR 5 099,71

                           27,5 % klāt summām starp EUR 5 099,72 un EUR 5 496,58

                           30 % klāt summām starp EUR 5 496,59 un EUR 5 881,29

                           32,5 % klāt summām starp EUR 5 881,30 un EUR 6 278,16

                           35 % klāt summām starp EUR 6 278,17 un EUR 6 663,47

                           40 % klāt summām starp EUR 6 663,48 un EUR 7 060,35

                           45 % klāt summām virs EUR 7 060,36.

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tā pieņemšanas.

      Hāgā, 2006. gada 5. decembrī

         Kari RANTAMA

            Valdes priekšsēdētājs

      (1)  OV C 221, 19.7.1997., 2. lpp.

      (2)  OV C 65, 28.2.2001., 8. lpp.


title: Padomes Lēmums (1996. gada 29. janvāris) par to, ka Eiropas Komiteja slēdz Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses

text:
Svarīgs juridisks paziņojums

|

31996D0161

Oficiālais Vēstnesis L 040 , 17/02/1996 Lpp. 0010 - 0010

		Padomes Lēmums(1996. gada 29. janvāris)par to, ka Eiropas Komiteja slēdz Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses(96/161/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā līdz 1994. gada 28. novembrī Briselē parakstītā Partnerattiecību un sadarbības nolīguma spēkā stāšanās ir nepieciešams apstiprināt 1995. gada 2. oktobrī Luksemburgā parakstīto Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses,IR PIEŅĒMUSI ŠO LĒMUMU.1. pantsAr šo Eiropas Kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses, kā arī protokols un deklarācijas.Šie dokumenti ir pievienoti šim lēmumam.2. pantsPadomes priekšsēdētājs Eiropas Kopienas vārdā sniedz pagaidu nolīguma 35. pantā paredzēto paziņojumu [2].Briselē, 1996. gada 29. janvārī.Padomes vārdā —priekšsēdētājsS. Agnelli[1] OV C 339, 18.12.1995.[2] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------